|  |
| --- |
| **OBRAZAC IZVJEŠĆA O PROVEDENOM SAVJETOVANJU SA ZAINTERESIRANOM JAVNOŠĆU** |
| **Naslov dokumenta** | Odluka o dodjeli novčane pomoći roditeljima djece koja nisu ostvarila pravo na upis u jaslice svete Male Terezije na području Općine Punat zbog popunjenosti kapaciteta  |
| **Stvaratelj dokumenta, tijelo koje provodi savjetovanje** | Općina Punat  |
| **Svrha dokumenta** | Za poboljšanje demografske slike potrebno je provesti trajne i sustavne mjere kojima će se mladim obiteljima život učiniti ugodnijim te im omogućiti kvalitetnu infrastrukturu i standard u kojem će željeti, i biti u mogućnosti, stvarati i širiti svoju obitelj. Ovim prijedlogom predlaže se uvođenje nove mjere pomoći mještanima - roditeljima djece koja nisu ostvarila pravo upisa u jaslice - svete Male Terezije, a nisu mogla biti upisana zbog popunjenosti kapaciteta.Uvođenjem nove mjere – novčane pomoći koja bi se isplaćivala u obrocima 12 mjeseci, iznos potreban za provedbu ove Odluke procjenjuje se na iznos od 21.600,00 kn na godišnjoj razini po djetetu.Pravo na novčanu pomoć od 1.800,00 kn mjesečno (koliko Općina Punat izdvaja za svako dijete koje boravi u jaslicama) pripalo bi roditeljima djece s prebivalištem u Općini Punat, koji su podnijeli zahtjev za upis djeteta u jaslice, dijete je ostvarilo pravo na upis (do 31. kolovoza 2022. godine napunilo je godinu dana života), ali nije upisano zbog nedovoljnog kapaciteta. |
| **Datum dokumenta** | 18. srpnja 2022. godine |
| **Verzija dokumenta** | Prijedlog  |
| **Vrsta dokumenta** | Opći akt |
| **Naziv nacrta zakona, drugog propisa ili akta**  | Odluka o dodjeli novčane pomoći roditeljima djece koja nisu ostvarila pravo na upis u jaslice svete Male Terezije na području Općine Punat zbog popunjenosti kapaciteta |
| **Jedinstvena oznaka iz Plana donošenja zakona, drugih propisa i akata objavljenog na internetskim stranicama Općine** | *nije primijenjivo* |
| **Naziv tijela nadležnog za izradu nacrta** | Općina Punat |
| **Koji su predstavnici zainteresirane javnosti bili uključeni u postupak izrade odnosno u rad stručne radne skupine za izradu nacrta?** | Nije bilo zainteresiranih. |
| **Je li nacrt bio objavljen na internetskim stranicama ili na drugi odgovarajući način?****Ako jest, kada je nacrt objavljen, na kojoj internetskoj stranici i koliko je vremena ostavljeno za savjetovanje?****Ako nije, zašto nije?** | Nacrt akta bio je objavljen na službenoj web stranici Općine Punat. |
| Nacrt je objavljen dana 18. srpnja 2022. godine na web stranici: [www.punat.hr](http://www.punat.hr). Savjetovanje je bilo otvoreno od 18. srpnja do 19. kolovoza 2022. godine. |
| *nije primijenjivo* |
| **Koji su predstavnici zainteresirane javnosti dostavili svoja očitovanja?** | Pristigle su dvije primjedbe javnosti od strane P.V. i T.V. |
| **ANALIZA DOSTAVLJENIH PRIMJEDBI****Primjedbe koje su prihvaćene****Primjedbe koje nisu prihvaćene i obrazloženje razloga neprihvaćanja** | Prva primjedba: Prema članku 3, vidljivo je da bi oba roditelja trebala imati prebivalište na području općine Punat. Mještanka sam Općine Punat od samog rođenja već 30 godina i nisam nikada dosad mijenjala prebivalište radi određenih interesa, udana sam za oca djeteta koji nema prijavljeno prebivalište na području naše općine. S obzirom da smo se nastanili u Puntu, djetetu je, odlukom nas kao roditelja, pripalo prebivalište u općini Punat. Prema ovom članku, da bi mi kao roditelji mogli ostvariti pravo na financijsku pomoć suprug bi trebao prijaviti prebivalište na području naše općine, no svakako mora biti prijavljen minimalno jednu godinu od podnošenja zahtjeva za upis djeteta u jaslice, čime opet ne ostvarujemo pravo na ostvarivanje iste pomoći, a što se odnosi i na sve ostale roditelje koji su u istoj situaciji kao i mi, a čija su djeca ostala ispod crte. Smatramo da bi ovaj članak trebalo izmijeniti i uskladiti s odlukom o ostvarivanju naknade za novorođenčad gdje jasno piše da pravo na novčanu naknadu za novorođenčad ostvarujemo uz predočenje dokaza da drugi roditelj isto pravo nije ostvario u mjestu svog prebivališta, odnosno sa člankom 2 iz navedene odluke.*Primjedba se prihvaća.* Druga primjedba:Odnosi se na članak 5, tj. da roditelji čija djeca nisu ostvarila pravo na upis ne ostvaruju pravo na financijsku pomoć. Naše dijete je rođeno 4.12.2021., što znači da ove godine nije ostvarilo pravo na upis u jaslice jer, naravno nema navršenih godinu dana. Istekom porodiljnog dopusta, mi kao roditelji u stalnom radnom odnosu vraćamo se na posao te moramo osigurati da naše dijete bude pričuvano, nebitno na koji način (privatni vrtić i sl.) U teoriji, dijete pravo na upis ostvaruje sa 17 mjeseci starosti, a ukoliko upadne u upisnu kvotu kreće u jaslice s punih 21 mjeseci starosti. Naš upit je sljedeći: hoće li i roditelji one djece koja nisu ostvarila pravo na upis (a u Puntu ih ima još, a ne samo naše dijete), ostvariti pravo na financijsku pomoć s obzirom da prema trenutnom prijedlogu odluke, roditelji će snositi sami financijsku obvezu za čuvanje onog djeteta koje nije ostvarilo pravo na upis u jaslice svete male Terezije. *Primjedba se ne prihvaća*: Prijedlogom Odluke predviđena je novčana pomoć roditeljima djece koja nisu ostvarila pravo na upis u jaslice Svete Male Terezije jer nema dovoljno kapaciteta,a ostvaruju pravo na upis prema kriterijima postavljenim od strane predškolske ustanove, a to je kriterij da dijete 31. kolovoza tekuće godine puni godinu dana. U pripremi je Odluka općinskog načelnika kojom će se obuhvatiti i djeca koja ne ispunjavaju uvjete za upis zbog nenavršenih godinu dana, ali o istoj će se raspravljati po usvajanju ovog prijedloga Odluke na predstavničkom tijelu. Predmetna odluka ne mora se razmatrati na Općinskom vijeću zbog toga što iznos potreban za njezinu provedbu ne prelazi iznos do kojeg može raspolagati općinski načelnik.  |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |